19/1. kd Euroopa Liidu Teataja 3 31994D0795 L 3271 EUROOPA ÜHENDUSTE TEATAJA 19.12.1994 NÕUKOGU OTSUS, 30. november 1994, nõukogus Euroopa Liidu lepingu artikli K.3 lõike 2 alusel vastuvõetud ühismeetmete kohta reisimisvõimaluste loomiseks kolmandate riikide kooliõpilastele, kes elavad ühes liikmesriigis (94/795]]SK) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.3 lõike 2 punkti b, võttes arvesse Saksamaa Liitvabariigi algatust, võttes arvesse, et vastavalt Euroopa Liidu lepingu artikli K.1 lõi- kele 3 peetakse kolmandate riikide kodanike suhtes rakendatavat poliitikat liikmesriikidele ühist huvi pakkuvaks küsimuseks; võttes arvesse, et mainitud poliitika määratleb eeskätt kolmandate riikide kodanike liikmesriikide terrritooriumile sissesõidu ja seal liikumise tingimused vastavalt artikli K.1 lõike 3 punktile a; võttes arvesse, et reisimisvõimaluste loomine kooliõpilastele, kes on Euroopa Liidu seaduslikud elanikud, on liikmesriikide poolt järgitava poliitika väljenduseks, mille eesmärgiks on kolmandate riikide kodanike parem integreerimine, ON VASTU VÕTNUD KÄESOLEVA OTSUSE: Artikkel 1 1. Liikmesriik ei nõua viisat kooliõpilaselt, kes ei ole liikmesriigi kodanik, kuid on teise liikmesriigi seaduslik elanik, ja kes soovib siseneda esimese liikmesriigi territooriumile lühiajaliseks viibimi- seks või sellest läbisõitmiseks, kui: a) kooliõpilane reisib kooliekskursioonil üldhariduskooli õpilaste rühma liikmena; b) rühma saadab sama kooli õpetaja, kes esitab tema poolt saa- detavate õpilaste nimekirja, mille on välja andnud sama kool lisas toodud ühtse vormi alusel: — mis tõestab kaasareisivate õpilaste isikusamasuse, — mis näitab kavandatava viibimise või läbisõidu eesmärgi ning tingimused; c) kooliõpilane esitab kõnesoleva piiri ületamiseks kehtiva reisi- dokumendi, välja arvatud artiklis 2 toodud juhtumid. 2. Liikmesriik võib keelduda kooliõpilasele sisenemisloa andmi- sest, kui ta ei vasta muudele siseriiklikele sisserändetingimustele. Artikkel 2 Artikli 1 lõike 1 punktis b nõutud õpilaste nimekirja, mis peab kaasas olema kõnealuse piiri ületamisel, tunnustatakse kõikides liikmesriikides artikli 1 lõike 1 punktis c toodud mõistes kehtiva reisidokumendina, kui — sellele on kinnitatud õpilas(t)e foto(d), kes on toodud nime- kirjas, kuid kes ei saa oma isikusamasust tõestada fotoga varustatud isikutunnistuse põhjal, — kõnealuse liikmesriigi vastutav asutus kinnitab kooliõpilase residendistaatust ja tema õigust riiki tagasi pöörduda ning antud dokumendi autentsust kehtestatud korras, — liikmesriik, kus kooliõpilane elab, teavitab teisi liikmesriike oma soovist laiendada käesoleva artikli sätteid oma nimekir- jadele. Artikkel 3 Liikmesriigid lepivad kokku, et nad võtavad ilma igasuguste formaalsusteta tagasi ühes liikmesriigis elavad kolmandate riikide kodanikest kooliõpilased, kes on lubatud teise liikmesriiki käesolevast ühismeetmest tulenevalt.